Boek: Suidooster KombuisErrieda du Toit Ruik jy dit ook? Die geure uit die Ruiterboschkombuise wat saam met die suidoos dwarsdeur jou TV-skerm tot in die hart van jou huis waai? Potuitlek soethoenderkerrie, varsgebakte speserykoekies en geurige tamatiebredie … Suidoosteraanhangers smeek hul geliefde sepiegesinne al lank vir ’n kookboek met hul gunstelinggeregte, en hier is dit nou! Mrs J, Mymoena en Stefan neem die voortou: “Ons deel ons resepte sodat familietradisies, ons kos en feestelikheid kan aangaan. Dis niks uitspattig nie. Ons kook uit ons harte met bestanddele soos liefde en joy.” Geniet ’n groot sny marvellous melktert terwyl jy na Mrs J se raad luister. Hoor AB wat vir Mymoena sê: “Shukraan, my darling, vir die heerlike samoesas,” terwyl jy ook proe. En probeer self Stefan se Oos Wesstaatmakers. Hierdie boek vier die vermenging van kultuur, tradisie en nostalgie wat familie en vriende se lief en leed met kos saambind. Dis pure magic, my mens! Oor die outeur: Errieda het in haar verbeelding ure om die tafels en kospotte saam met Suidooster se geliefde huiskokke deurgebring vir haar tiende resepteboek. Die rol wat kos speel om mense bymekaar te bring is haar passie. Dit leef sy ook uit as die inhoudsvervaardiger vir kykNET-kosreekse soos “Kokkedoor”, haar kosrubrieke, radiopraatjies en kosblog Huiskok.com. Uitgewer: Human & Rousseau Prys: R280-00* *Prys onderhewig aan verandering Koop die boek by Graffiti Boeke